
Výstavné podmienky

Klub chovateľov králikov NoS a ČS 
organizuje 
Špeciálnu klubovú výstavu 
9. - 11. 10. 2026
                         V areáli Campingu Belá - Nižné Kamence

Všeobecné ustanovenia výstavných podmienok:
Výstavu organizuje Klub chovateľov králikov  NoS a ČS a prihlásiť zvieratá na výstavu môžu iba členovia klubu (vlastné králiky – nie králiky od iných, resp. neklubových chovateľov). Vystavovať sa môžu dospelé králiky registrované v roku 2026. Z dôvodu nižších odchovov a na základe vznesenej požiadavky od chovateľov, bola prijatá podmienka možnosti vystaviť králiky aj najmladšie - z 3/2026, spĺňajúce hmotnosť min. 5,5 kg pre NoS a 3,2 kg pre ČS. 
Prijatie prihlášky bude potvrdené po zaradení zvierat do katalógu.
Vystavovateľ  zaslaním prihlášky zároveň súhlasí s výstavnými podmienkami.
Každý vystavovateľ si zodpovedá za riadnu starostlivosť o svoje zvieratá počas výstavy. Akákoľvek manipulácia so  zvieratami počas výstavy bez vedomia príslušného majiteľa je zakázaná.
Z dôvodu kapacitných možností, môže každý vystavovateľ prihlásiť králiky v max. počte: Jedna kolekcia / druh / farebný ráz. 
(Vysvetlenie – v prípade, že chovateľ nemá dostatočný počet králikov do kolekcie v danom druhu a farebnom ráze, tak môže vystaviť aj jednotlivcov. V inom prípade, ak vystaví chovateľ kolekciu v danom druhu a farebnom ráze, už nemôže vystaviť ďalších jednotlivcov. Celkovo môže chovateľ v danom druhu a farebnom ráze vystaviť max. 6 králikov).
Vystavené králiky budú hodnotené podľa štandardu s oceňovacím lístkom podľa európskeho bodového hodnotenia. Kolekcia môže byť zložená z minimálne štyroch, resp. maximálne šiestich králikov v danom farebnom ráze a druhu. Pridelené body za kolekciu bude tvoriť súčet za štyri králiky s najvyšším bodovým ohodnotením, kde je podmienka zastúpenia dvoch pohlaví. Králiky v kolekcii môžu byť z rôznych vrhov. 

Prihlášky budú realizované prostredníctvom online registrácie. Prístup k registrácii bude každému vystavovateľovi preposlaný na jeho e mailovú adresu a následne sprístupnený 2 tyždne pred výstavou. Uzávierka prihlášok bude v štvrtok 8.10.2026 do 15,00 hod. Pozor, prihlášky po dátume  uzávierky nebudú akceptované.  
Zmena tetovania a pohlavia je možná v online registrácii do 9.10.2026 do 17,00 hod.
Prihlášku je možné preposlať aj e-mailom, avšak len v nevyhnutných prípadoch do termínu uzávierky.
Prihlášky mailom adresujte na:.
e-mail: golfino86@gmail.com 
č.t.: +421 / 940782978 (Filip Suško)

Poradie radenia jednotlivcov a kolekcii v katalógu bude na základe termínu podania prihlášky (posledné prihlásenie – prvé poradie v katalógu).


Výstavné poplatky:

· za každého prihláseného králika 3 EUR 
· Katalóg – zdarma 

Veterinárne podmienky:

Na výstavu môžu byť prijaté len zdravé a vakcinované zvieratá proti moru králikov typu 1 a 2. 

Program výstavy:

· Príjem zvierat 

      9.10.2026 piatok   od  17.00 – 20.00 hod.  
    10.10.2026 sobota  od  06.30 – 08.00 hod.  

· Posudzovanie králikov slovenskými posudzovateľmi (10.10.2026 sobota)  

    09.00 – 15.00 hod.   posudzovanie
    15.00 – 16.30 hod.   spracovanie výsledkov do katalógu, nahlásenie králikov na  
                                     predaj a predajných cien do katalógu 

· Slávnostné vyhlásenie výsledkov (10.10.2026 sobota)
 
     18.30 – 22.00 hod.  reštaurácia Country Belá (vzdialenosť cca 5 min. autom z výstaviska – spoločný presun) 
       
· Výstava pre verejnosť (11.10.2026 nedeľa)

      08.00 – 10.00 hod.  

· Ukončenie výstavy, upratanie výstavných priestorov a výdaj zvierat (11.10.2025, nedeľa od 10,00 hod.) 

Príjem a výdaj zvierat:
Zvieratá musia byť na výstavisko doručené osobne. Každý vystavovateľ, alebo ním poverená osoba si zaklietkuje králiky sám, podľa čísel klietok, ktoré obdrží od organizátora výstavy. Zvieratá doručené po stanovenom čase nebudú prijaté. V prípade mimoriadnej situácie a nemožnosti doručenia zvierat načas, rozhodne o prijatí organizačný výbor. 
Výdaj zvierat sa uskutoční až po skončení výstavy.

Posudzovanie:
Posudzovanie zvierat sa uskutoční bez prístupu verejnosti. Počas posudzovania majú prístup do vyčlenených priestorov posudzovania len delegovaní posudzovatelia a  nominovaní členovia klubu, ktorí budú nosiť králiky k posúdeniu

Udeľované tituly a ceny:
Najúspešnejším zvieratám podľa bodového ocenenia, v zmysle smerníc odbornej komisie, budú udelené tituly a ceny:

· Majster Klubu (NoS čb, NoS združené ostatné farebné rázy, ČS a Zdrobnené Strakaáče - združené všetky farebné rázy )
· Vicemajster Klubu (NoS čb)
· Šampión klubu 1,0; 0,1 (NoS čb, NoS združené ostatné farebné rázy, ČS Zdrobnené Strakaáče - združené všetky farebné rázy)
· Čestná cena klubu (na základe množstva prihlásených králikov a percentuálneho podielu v daných druhoch a farebných rázoch) 


V prípade rovnosti bodov za kolekciu, budú uprednostnené samice pred samcami. 


Predaj zvierat: 
Predaj zvierat bude realizovaný:
1. Predaj medzi členmi klubu – predaj bude realizovaný medzi členmi klubu v sobotu, po ukončení posúdenia. Predané králiky zostávajú zaklietkované až do času ukončenia výstavy.
2. Predaj verejnosti – predaj bude realizovaný počas výstavy osobne majiteľom králika. Králiky, ktoré bude chcieť majiteľ predať, budú nahlásené tajomníkovi klubu spolu s predajnou cenou ihneď po ukončení posúdenia, aby tieto ceny boli zahrnuté do katalógu. Predávajúci obdrží ním stanovenú cenu. Rodokmene za predané zvieratá odovzdá vystavovateľ novému majiteľovi. Kupujúci predloží rodokmeň kúpeného zvieraťa na kontrolu pri výstupe z výstavy.

Zmeny  výstavných  podmienok:
Organizátor a výstavný výbor si vyhradzujú právo zmeny vo výstavných podmienkach v záujme úspešného zabezpečenia výstavy. O prípadoch, ktoré neriešia tieto výstavné podmienky rozhodne organizátor spolu s výstavným výborom.

Ostatné ustanovenia:
· Každý chovateľ si individuálne zabezpečí starostlivosť o svoje králiky (kŕmenie a napájanie).
· V piatok 9.10.2026 (od 17,00 hod.) budú pripravené klietky pre dovezené králiky a ubytovacie zariadenie pre chovateľov. 
· Každý člen klubu bude rešpektovať pokyny výstavného výboru. 
· Počas výstavy bude spracovaný harmonogram služieb, kde každý člen klubu bude zabezpečovať rovnomerným časovým priestorom potrebné služby. Služby budú pozostávať : nosenie králikov k posúdeniu, výber vstupného. 
· Členovia klubu zo skupiny východ, zabezpečia postavenie klietok
· Každý člen klubu bude nápomocný pri rozoberaní klietok a upratovaní priestoru po skončení výstavy.


Možnosti ubytovania:
V areáli Campingu je dostatočná kapacita pre ubytovanie v chatkách, alebo bungalovoch. Celá kapacita ubytovania v areály je rezervovaná pre potreby nášho klubu a z uvedeného dôvodu nie je možná rezervácia telefonicky na recepcii. 
Koordinácia zabezpečenia ubytovania bude realizovaná prostredníctvom tajomníka klubu, na ktorého treba adresovať všetky požiadavky na ubytovanie.
	Kontakt: Pavol Kucej, mobil +421 / 914 371 100
	





                                                     Výstavný výbor klubu chovateľov králikov NoS a ČS


	Klub nemeckých obrovitých strakošov a českých strakošov, Slovenského zväzu chovateľov Červená Voda 26, 083 01 Sabinov
	IČO: 001783220709

ČSOB, a.s.

	E-mail: kucejpavol111@gmail.com
Tel.: +421 914 371 100
  
https://klubnosacs.sk



image1.jpeg




image2.jpeg




